মহেশপুরে ৪ বছরের শিশু ধর্ষণ চেষ্টার অভিযোগ, যুবক গ্রেফতার CrimeVison24.com
প্রকাশ : ১৫ মে ২০১৯, ০৪:৪০ পিএম
স্টাফ রিপোর্টার, ঝিনাইদহ :ঝিনাইদহের মহেশপুর উপজেলার কুল্লা গ্রামে ৪ বছরের এক শিশুকে ধর্ষণ চেষ্টার অভিযোগ উঠেছে। এ ঘটনায় অভিযুক্ত জিহাদ হোসেন (১৯)কে আটক করেছে পুলিশ। বুধবার সকালে এ ঘটনা ঘটে। অভিযুক্ত জিহাদ কুল্লা গ্রামের নুর মোহাম্মদের ছেলে।
ঝিনাইদহের অতিরিক্ত পুলিশ সুপার (কোটচাঁদপুর সার্কেল) মির্জা সালাহউদ্দীন জানান, বুধবার সকালে শিশুটির মা বাড়ির উঠানে ধান শুকাচ্ছিলেন। তার বাবা বাড়িতে ছিলেন না। শিশুটি ঘরের ভিতর একা একা খেলছিল। এ সুযোগে প্রতিবেশি জিহাদ (১৮) ঘরে ঢুকে শিশুটিকে ধর্ষণের চেষ্টা করে। এ সময় শিশুটি চিৎকার করলে বখাটে শিশুটিকে রেখে দৌড়ে পালিয়ে যায়। খবর পেয়ে পুলিশ শিশুটিকে উদ্ধার ও ধর্ষক জিহাদকে অটক করে। ভুক্তভোগি শিশুকে হাসপাতালে পাঠানোর প্রস্তুতি চলছে।